**Mohamed Zeki Amdouni** (\* 4. december 2000, Ženeva, Švajčiarsko) je švajčiarsky profesionálny futbalista, ktorý hráva na poste útočníka v anglickom klube Burnley FC.

Klubová kariéra
---------------

Amdouni prešiel akadémiami Servette FC, FC Meyrin a Étoile Carouge FC. Svoju seniorskú kariéru začal práve v Étoile Carouge FC neskôr prestúpil do Stade Lausanne Ouchy.

### Lausanne-Sport

Dňa 9. júna 2021 Amdouni prestúpil do FC Lausanne-Sport vo švajčiarskej superlige. Debutoval pri prehre 1:2 s FC St. Gallen 24. júla 2021. V sezóne 2021/22 odohral za klub 34 zápasov v ktorých strelil 12 gólov.

### Bazilej

Dňa 24. júna 2022 sa Amdouni pripojil k FC Bazilej na dvojročné hosťovanie s opciou na kúpu. Za Bazilej debutoval 16. júla pri remíze 1:1 s Winterthurom. Svoj prvý gól za klub strelil 28. augusta pri výhre 4:2 nad úradujúcim šampiónom FC Zürich. Vo svojej prvej sezóne za klub odohral 32 zápasov v lige kde strelil 12 gólov. Stal sa najlepším strelcom Konferenčnej ligy UEFA 2022/23 spolu s Arthurom Cabralom, obaja strelili 7 gólov. Aj vďaka nemu sa Bazilej dostal až do semifinále.

### Burnley

Dňa 19. júla 2023 prestúpil Amdouni do anglického klubu Burnley kde podpísal päťročnú zmluvu.

Medzinárodná kariéra
--------------------

Amdouni sa narodil vo Švajčiarsku tureckému otcovi a tuniskej matke. Reprezentoval Švajčiarsko do 20 rokov, predtým ako v máji 2019 prešiel na reprezentáciu Turecka U21. V tom istom mesiaci však opäť prešiel do reprezentácie Švajčiarska do 21 rokov.

V seniorskej reprezentácii Švajčiarska debutoval 27. septembra 2022 proti Česku v Lige národov UEFA. Svoj prvý gól strelil 26. marca pri výhre 5:0 nad Bieloruskom v kvalifikácii na EURO 2024.

Štatistiky
----------

### Klubové

*K 7. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Étoile Carouge | 2017/18 | Swiss Promotion League | 13 | 4 | 1 | 0 | ― | ― | 14 | 4 |
| 2018/19 | 29 | 14 | 2 | 2 | ― | ― | 31 | 16 |
| Celkom | 42 | 18 | 3 | 2 | ― | ― | 45 | 20 |
| Stade Lausanne Ouchy | 2019/20 | Challenge League | 24 | 3 | 4 | 1 | ― | ― | 24 | 2 |
| 2020/21 | 32 | 11 | 1 | 0 | ― | ― | 23 | 2 |
| Celkom | 56 | 14 | 5 | 1 | ― | ― | 61 | 15 |
| Lausanne-Sport | 2021/22 | Švajčiarska superliga | 34 | 12 | 4 | 3 | ― | ― | 38 | 15 |
| Bazilej (hosť.) | 2022/23 | 32 | 12 | 3 | 3 | ― | 17**1** | 7 | 52 | 22 |
| Burnley | 2023//24 | Premier League | 1 | 0 | 0 | 0 | 0 | 0 | ― | 1 | 0 |
| Celkovo | 165 | 56 | 15 | 9 | 0 | 0 | 17 | 7 | 197 | 72 |

Poznámky
**1** Európska konferenčná liga UEFA
### Medzinárodné

*K 7. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Švajčiarsko | 2022 | 1 | 0 |
| 2023 | 4 | 5 |
| Celkovo | 5 | 5 |

Úspechy
-------

**Indiviudálne**

* Najlepší strelec Konferenčnej ligy UEFA 2022/23

Referencie
----------

1. ↑   *Lausanne-Sport vs. St. Gallen - 24 July 2021 - Soccerway* [online]. int.soccerway.com, [cit. 2023-07-07]. Dostupné online.
2. ↑   *Transfer Amdouni | FC Basel - Die offizielle Website* [online]. www.fcb.ch, [cit. 2023-07-07]. Dostupné online. (po nemecky)
3. ↑   Burnley sign Switzerland forward Amdouni from Basel. *BBC Sport*. Dostupné online [cit. 2023-08-12]. (po anglicky)

Externé odkazy
--------------

* Zeki Amdouni na transfermarkt.com

Zdroj
-----

*Tento článok je čiastočný alebo úplný preklad článku Zeki Amdouni na anglickej Wikipédii.*